పట్నా, డిసెంబరు 3: ఆమె మైనర్! నిండా 13 ఏళ్లు కూడా లేవు. వివాహం జరిపించాలని తల్లిదండ్రులే నిర్ణయించారు. తాను ఇంకా చదువుకుంటానని, అప్పుడే పెళ్లి వద్దని ప్రాధేయపడింది. తల్లిదండ్రులు ససేమిరా అన్నారు. ఎటూ పాలుపోని స్థితిలో బాధిత బాలికకు ఓ మొబైల్ యాప్ అండగా నిలిచింది. బాల్య వివాహం అనే చెరలో చిక్కుకోకుండా ఆమెను కాపాడింది. బిహార్లో ఇటీవల చోటుచేసుకుందీ ఘటన. పట్నాకు చెందిన జెండర్ అలయన్స్ అనే స్వచ్ఛంద సంస్థ గత సెప్టెంబరులో ‘బంధన్ టాడ్’ పేరుతో ఓ మొబైల్ యాప్ను రూపొందించింది. బాల్య వివాహాలు, వరకట్న వేధింపులు, గృహహింస, లింగ వివక్షకు గురయ్యే బాధితులు ఈ యాప్ ద్వారా ఫిర్యాదు చేయొచ్చు. ఈ నేపథ్యంలో తల్లిదండ్రులు తనకు బలవంతంగా పెళ్లి జరిపిస్తున్నారంటూ 13 ఏళ్ల బాలిక ‘బంధన్ టాడ్’లో మెసేజ్ పెట్టింది. ఫిర్యాదు స్వీకరించిన జెండర్ అలయన్స్ ప్రతినిధులు పట్నా పోలీసుల సహకారంతో బలవంతపు పెళ్లి నుంచి బాలికను రక్షించారు. పోలీసులు స్వయంగా బాధిత బాలిక ఇంటికి వెళ్లి తల్లిదండ్రులకు కౌన్సెలింగ్ ఇచ్చారు. చిత్రం ఏమిటంటే.. ఈ కేసులో వరుడు కూడా మైనరే (15). దీంతో ఈ యాప్ ద్వారా ఇద్దరు మైనర్లను బాల్య వివాహం నుంచి రక్షించినట్టయింది.
patna, disembaru 3: aame miner! ninda 13 ellu kuudaa levu. vivaham jaripinchaalani tallidandrule nirnayinchaaru. taanu inka chaduvukuntanani, appude pelli vaddani praadheyapadindi. tallidandrulu sasemira annaru. etuu paluponi sthitilo baadhita baalikaku oo mobail yap andagaa nilichindi. balya vivaham ane cheralo chikkukokunda aamenu kaapaadindi. biharlo iteevala chotuchesukundii ghatana. patnaaku chendina jender alayans ane swachchanda samstha gatha septembarulo ‘bandhan tad’ paerutho oo mobail yaapnu roopondinchindi. balya vivaahaalu, varakatna vedhimpulu, gruhimsa, linga vivakshaku gurayye baadhitulu ee yap dwara firyaadu cheyochu. ee nepathyamlo tallidandrulu tanaku balavantamgaa pelli jaripistunnaarantuu 13 ella balika ‘bandhan tad’loo messeg pettindi. firyaadu sweekarinchina jender alayans pratinidhulu patna polisula sahakaaramtho balavantapu pelli nunchi baalikanu rakshinchaaru. poliisulu swayamgaa baadhita balika intiki velli tallidandrulaku counselling icharu. chitram emitante.. ee kesulo varudu kuudaa mainare (15). deentho ee yap dwara iddaru mainarlanu balya vivaham nunchi rakshinchinattayindi.